ร้านเนื้อย่างสไตล์ญี่ปุ่นแบบบุฟเฟ่ที่นิวคุงจะพาไปกินในวันนี้เป็นร้าน Gyunobi ครับ 
ร้าน Gyunobi เป็นร้านที่นิวคุงเลยรีวิวไปก่อนหน้านี้แล้วรอบหนึ่ง และวันก่อนผ่านไปและนึกอยากกินเลยจัดมาซะอีกรอบเลย 555+ 
ราคาบุฟเฟ่ในวันนี้จะเพิ่มขึ้นหัวละ 20 บาท จากเมื่อปีก่อน เป็นราคาเริ่มต้นคนละ 340 บาท แล้ว และเมนูอาหารส่วนใหญ่นั้นก็จะยังคงเหมือนเดิมครับ

บรรยากาศภายในร้านก็จะยังคงเป็นเหมือนเดิม คือร้านสะอาดและคึกคักมาก แอร์ในร้านเย็นสบาย แสงในร้านก็เยอะนั่งกินไปถ่ายรูปไปได้ชิลๆ

สำหรับราคาบุฟเฟ่นั้นก็จะเริ่มที่คนละ 340 บาท หากต้องการกินพวกของพรีเมี่ยมก็จะเพิ่มกับคนละ 150 บาท ครับ
อ่อของพรีเมี่ยมก็พวกกุ้งแม่น้ำ ซาซึมิต่างๆ เช่น แซลม่อน ปูอัด เป็นต้น

วันนี้นิวคุงกินบุฟเฟ่ราคา 490 บาท ครับ (340+150) เมนูเด็ดๆที่จะแนะนำคือ
1. ซาซึมิแซลม่อน อันนี้ไม่ควรพลาด กินวันนี้เนื้อนุ่มหวานอร่อย ได้รสหวานแซลม่อนอร่อยถูกปากเลย
2. เนื้อลายมัน อันนี้เป็นเมนูเด็ดที่ผมชอบกินมากในครั้งก่อน และมาครั้งนี้ผมก็ยังชอบอยู่เหมือนเดิม เพราะปิ้งกินแล้วเนื้อนุ่มหวานอร่อยฟินมาก
3. หมูสามชั้นซอสตะไคร้ จานนี้จะออกแปลกไม่เหมือนใครซักหน่อย กินแล้วได้รสฉุนของตะไคร้ได้รสแปลกใหม่ดี (แต่ถ้าใครไม่ชอบตะไคร้อย่างลองนะครับ)
4. เห็ดเข็มทองอบเนย อันนี้ใส่มาในกระดาษฟรอย์ เอาไปปิ้งบนกระทะจนสุก กินแล้วได้รสหวานมัน และได้สัมผัสกรุบๆอร่อยถูกปากมาก
5. กุ้งแม่น้ำ อันนี้เป็นเมนูที่ไม่ควรพลาดเป็นอย่างยิ่ง เพราะกุ้งตัวใหญ่ๆปิ้งกินแล้วเนื้อเด้งหวานกุ้งอร่อยมาก จิ้มกินกับน้ำจิ้มซีฟู๊ดได้เลย

สรุปโดยรวม (เต็ม 10)
ให้ 8 คะแนนครับ รสชาติเนื้อย่างของที่นี่อร่อยถูกปาก ติดที่เนื้อหมักบางเมนูจะออกรสฉุนไปนิด (อย่างตะไคร้) แต่อย่างว่าแหละ ต่างคนก็ชอบไม่เหมือนกันเนอะ 555+

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  28 / 3 / 57
